                                Anexa nr. 1 la HCL nr______/______2024        


                                                    
ACORD DE PARTENERIAT
Nr._________/_______2024


Art.1. PĂRTILE 

[bookmark: _Hlk157681500]UNITATEA ADMINISTRATIV TERITORIALĂ MUNICIPIUL DROBETA TURNU SEVERIN, CIF 4426581, reprezentat prin Primar Screciu Marius Vasile, cu sediul în Drobeta Turnu Severin, str. Mareșal Averescu, nr. 2, Județul Mehedinți pe de o parte,

[bookmark: _Hlk157682885]UNITATEA ADMINISTRATIV TERITORIALĂ JUDEȚUL MEHEDINȚI, CUI 4337344  reprezentat de PreședinteLE Consiliului Județean Av. Georgescu Aladin - Gigi, cu  sediul în Drobeta Turnu Severin, Strada Traian nr. 89, Județul Mehedinți, cjmehedinti@cjmehedinti.ro, în calitate de partener , pe de altă parte
ȘI 
[bookmark: _Hlk157682136]SPITALUL JUDEȚEAN DE URGENȚĂ DROBETA TURNU SEVERIN, cu sediul Bld. SpLAI Mihai Viteazu, nr. 6 D, având CF 4222239, reprezentat prin Manager Interimar Bobâlcă Mohora Eleonora, în calitate de Partener,

Au convenit următoarele:

Art. 2 OBIECTUL ȘI SCOPUL ACORDULUI
2.1 OBIECTUL ACORDULUI
[bookmark: _Hlk140144050][bookmark: _Hlk140142908]Folosirea terenului în suprafață de 1644 mp, din terenul cu NC 63395, aflat în proprietatea UAT Municipiul Drobeta Turnu Severin de către Unitatea Administrativ Teritorială Județul Mehedinți/ Spitalul Județean de Urgență Drobeta Turnu Severin în vederea efectuării lucrărilor necesare pentru stabilitatea și consolidarea taluzului, în executarea Contractului nr. 10066/21.07.2020 având ca obiect Proiectare, asistență tehnică din partea proiectantului și execuție lucrări pentru obiectivul de investiție Modernizarea, reabilitarea și dotarea Ambulatoriului Secțiilor Pneumologie I și II din cadrul Spitalului Județean de Urgență Drobeta Turnu Severin.

2.2 SCOPUL ACORDULUI
Reabilitarea în condiții de siguranță a obiectivului de interes local și județean Secției Pneumologie I și II din cadrul Spitalului Județean de Urgență Drobeta Turnu Severin, situat în Drobeta Turnu Severin, strada Serpentina Roșiori nr. 3, cu NC 63395,

Art. 3. DURATA ACORDULUI
Perioada de valabilitate a Acordului începe la data semnării prezentului Acord și încetează la data finalizării lucrărilor de Modernizare, reabilitarea și dotarea Ambulatoriului Secțiilor Pneumologie I și II din cadrul Spitalului Județean de Urgență Drobeta Turnu Severin.
Art. 4. PRINCIPII DE COLABORARE
(1) Partenerii trebuie să contribuie la realizarea obiectivului acordului de parteneriat şi să îşi asume rolul lor, aşa cum acesta este definit în cadrul prezentului Acord de Parteneriat.
 (2) Părţile trebuie să se consulte în mod regulat şi să se informeze asupra tuturor aspectelor privind evoluţia lucrărilor. 
(3) Partenerii trebuie să implementeze activităţile cu respectarea standardelor profesionale şi de etică cele mai înalte. 
(4) Partenerii sunt obligaţi să respecte regulile privitoare la conflictul de interese şi regimul incompatibilităţilor, iar, în cazul apariţiei unui asemenea conflict, să dispună luarea măsurilor ce conduc la evitarea, respectiv stingerea lui.
(5) Principiile care stau la baza prezentului acord sunt transparenta, inițiativa, implicarea, colaborarea, perseverenta, echitatea, competenta si respectarea legislației in vigoare.

Art. 5. OBLIGATIILE PĂRȚILOR

UNITATEA ADMINISTRATIV TERITORIALĂ MUNICIPIUL DROBETA TURNU SEVERIN, se obligă:
- să predea terenul menționatla art. 2 și să permită folosința acestui teren în vederea modernizării , reabilitării și dotării Ambulatoriului Secțiilor Pneumologie I și II din cadrul Spitalului Județean de Urgență Drobeta Turnu Severin;
- să nu stânjenească executarea lucrărilor.
- să permită și să sprijine toate lucrările și operațiunile convenite și necesare.
[bookmark: _Hlk157683821]UNITATEA ADMINISTRATIV TERITORIALĂ JUDEȚUL MEHEDINȚI/ SPITALUL JUDEȚEAN DE URGENȚĂ DROBETA TURNU SEVERIN, se obligă:
a) să asigure toate resursele financiare necesare realizării lucrărilor, inclusiv cele necesare obținerii autorizațiilor, acordurilor și avizelor necesare pentru realizarea activităților prevăzute în realizarea lucrărilor respective.
b) să nu transporte, să nu folosească, să nu manipuleze și să nu depoziteze în cadrul lucrărilor executate, deșeuri și substanțe periculoase și/ sau toxice, radioactive sau orice alte substanțe poluante, decât cu respectarea prevederilor legale.
c) în procesul de execuție al lucrărilor răspunde de respectarea dispozițiilor cuprinse in Legea nr. 319/2006 a securității și sănătății în muncă ale Dispozițiilor OUG 195/2005 privind protecția mediului precum și ale Legii 307/2006 privind apărarea împotriva incendiilor.
d) UNITATEA ADMINISTRATIV TERITORIALĂ JUDEȚUL MEHEDINȚI/ SPITALUL JUDEȚEAN DE URGENȚĂ DROBETA TURNU SEVERIN, v- a asigura resursele financiare necesare pentru îndeplinirea obligațiilor legale de mediu prevăzute în sarcina UAT cu condiția să-și dea acordul prealabil cu privire la dimensiunea și costul lucrărilor respective de refacere a mediului.
e) Să predea terenul în suprafață de 1644 mp, cu NC 63395, aflat în proprietatea UAT Municipiul Drobeta Turnu Severin, la finalizarea lucrărilor, liber de sarcini. 

Art.6. MONITORIZARE  si CONTROL
Fiecare partener se obligă sa furnizeze toate informațiile referitoare la derularea prezentului contract. 

Art.7 RĂSPUNDEREA PĂRTILOR
Pentru pagubele produse uneia dintre părți prin nerespectarea totală sau parțială sau pentru executarea defectuoasa a vreuneia dintre clauzele contractuale, partea vinovată se obliga sa plătească despăgubiri echivalente cu costul prejudiciului probat de partea prejudiciată.

Art.8. FORTA MAJORĂ
Așa cum este definita de lege, apără de răspundere partea care o invocă.

Art.9. ÎNCETAREA ACORDULUI

Prezentul acord încetează de plin drept, fără somație și fără a mai fi necesară intervenția unei instanțe judecătorești, în cazul in care una dintre părți :
a) nu respecta clauzele contractuale sau le îndeplinește în mod necorespunzător;
b) se afla în imposibilitatea de a realiza obiectul înțelegerii prin acordul comun al părților.

Art.10 ALTE DISPOZIȚII
1. Prevederile prezentului Acord de parteneriat se pot modifica prin acte adiționale.
2. Predarea-primirea se va face prin proces verbal.
3. Comunicările scrise se vor face la adresele părților contractante.



Art. 11 Legea aplicabilă
 (1) Prezentului Acord i se va aplica şi va fi interpretat în conformitate cu legea română. 
(2) Pe durata prezentului Acord, părţile vor avea dreptul sa convină în scris asupra modificării anumitor clauze, prin semnarea unui nou acord de parteneriat, oricând interesele lor cer acest lucru sau când aceste circumstanţe au loc şi nu au putut fi prevăzute în momentul în care s-a încheiat prezentul Acord de Parteneriat.

Prezentul acord s-a încheiat într-un număr de trei exemplare ,câte unul pentru fiecare parte, astăzi  __________________data semnării.

    U.A.T.- MUNICIPIUL                               U.A.T JUDEȚUL MEHEDINȚI                  
DROBETA TURNU SEVERIN

            Primar,                                                       Președinte,
  Marius Vasile Screciu                                    Aladin - Gigi Georgescu





SPITALUL JUDEȚEAN DE URGENȚĂ
DROBETA TURNU SEVERIN

					Manager,
                                  Bobîlcă Mohora Eleonora	
						
[bookmark: _Hlk157683708]

